MÕISAKÜLA LASTEAIA KODUKORD

Kodukorra aluseks on:

Koolieelse lasteasutuse seadus

Koolieelse lasteasutuse tervisekaitse-, tervise edendamise, päevakava koostamise ja toitlustamise nõuded.

LASTEAIA TÖÖPÄEV

Lasteaed on avatud 7.00 – 18.00

Lasteaia elu kulgeb kindla päevakava alusel, millest palume kinni pidada.

Uusaastale, Eesti Vabariigi aastapäevale, võidupühale ja jõululaupäevale vahetult eelneval tööpäeval lühendatakse tööaja kestus kolme tunni võrra. Kollektiivpuhkuseks on lasteaed suletud juulist poole augustini.

LASTEAIA PÄEVAKAVA:

7.00 - 8.30 Laste saabumine. Mäng ja vabategevus

8.30	Sööme hommikueinet

9.00 - 9.15 Mäng ja vabategevus
9.15 - 10.45 Arendavad tegevused

10.30 - 12.15 Õuetegevused. Sportlikud tegevused. Vaba mäng õues.

12.30	Sööme lõunat

13.00 - 13.30 Mäng ja vabategevus

13.30 – 14.00 Jutumaailm. Koolieelikute arendavad tegevused
14.00 - 15.30 Vaikne tund. Päevane uni
15.45	Sööme õhtuoodet

16.15 - 16.45 rendavad tegevused
16.45 - 17.55 Mäng. Laste kojusaatmine. Koostöö lastevanematega.
18.00 Lähevad lasteaia uksed lukku

LAPSE LASTEAEDA VASTUVÕTMISEKS ESITAVAD DOKUMENDID

Lasteaeda võetakse vastu koolieast nooremaid lapsi, kes on saanud 1,5-a ja kelle elukoht rahvastikuregistri andmetel on Mõisaküla linn.

Vabade kohtade olemasolul võetakse lapsi väljaspoolt Mõisaküla linna haldusterritooriumi.

Lapsevanema kirjalik lasteaia vormil täidetud avaldus.

Perearsti poolt väljastatud vormikohane arstitõend.

LASTEAEDA VASTUVÕTMISE AVALDUSTE MENETLEMINE

Lapsevanema esitatud avaldus registreeritakse laekumise järjekorras lasteaia direktori poolt.

Vaba koha puudumisel võib lapsevanem jääda lasteaia vabanevale kohale taotlejate järjekorda.

Vabade kohtade olemasolul saab lapsi lasteaeda vastu võtta kogu aasta kestel.

LAPSE LASTEAIAST VÄLJAARVAMINE

Vanema avalduse alusel.

Kui vanema poolt kaetav osa ei ole tasutud kahe kuu jooksul peale maksetähtaja möödumist.

Kooli minekul

Avalduste ja ettepanekutega on võimalik kirjalikult pöörduda lasteaia direktori ja hoolekogu poole.

Tekkinud probleemide lahendamiseks lepitakse kokku aeg vestluseks osapoolte vahel.

Palun teatage lasteaeda, kui Teie laps on haigestunud või ei tule lasteaeda mingil muul põhjusel.
Teateid võetakse vastu ja edastatakse rühmaõpetajatele telefonil 43 64 165 või e-postil lasteaed@moisakyla.ee

LAPSE TOOMINE JA VIIMINE

Laps tuua lasteaeda hiljemalt 8.30

Varuge piisavalt aega, et saata laps rühma, andke ta isiklikult üle õpetajale ja õhtul võtke ka isiklikult vastu.

Alustage päeva kiirustamata, rahulikult, sõbralikult

Õhtul varuge aega, et saaksite õpetajaga vestelda lapse möödunud päevast

Lasteaia töötajad vastutavad laste elu ja tervise eest alates hetkest, kui lapsevanem on lapse õpetajale üle andnud (õpetaja on teadlik lapse lasteaias viibimisest). Lähtuvalt lasteaia töökorraldusest peab lapsevanem isiklikult saatma lahtirõivastunud lapse rühmatuppa. Sama kehtib ka õhtuse kojuminekuga.

Lapse kojuviimisel palume arvestada, et õpetaja tööpäev ja lasteaia lahtiolekuaeg lõpeb kell 18.00. Selleks ajaks tuleb lapsega lasteaiast väljuda.

Kui tekib olukord, et Te ei jõua lapsele järgi õigeaegselt, teavitage sellest õpetajat telefoni teel ja leppige kokku järgnev käitumine.

Õpetaja ei anna last kojuminekuks üle alaealisele, võõrale või joobnud inimesele.

Õpetaja annab lapse kojuminekuks üle alaealisele, kui sellest on eelnevalt rühma õpetajat teavitatud.

Kui lapsevanem ei ole mõjuva põhjuseta lasteaia sulgemise ajaks tulnud lapsele järele, siis püüab õpetaja lapsevanematega telefoni teel kontakti saada. Kui õpetaja vanematega kontakti ei saa, võetakse ühendust lastekaitsespetsialistiga tel 43 55 608.

Kui lapse toob ja viib vend või õde, kui laps käib iseseisvalt, siis oleks hea, kui lapsevanem kord nädalas leiaks aega ja tunneks huvi lapse tegemiste vastu lasteaias.

Kui muutub Teie kodune aadress, telefon ka tööl, siis palun teavitage sellest rühma õpetajat.

Lapsevanem on majas viibides viisakas, tervitab ja on eeskujuks oma lapsele.

Õppevahendite- ja kohatasu kuus on 5 % alampalgast, kokku 10,5 kuud õppeaastas

Lapse puudumisel mistahes põhjustel tehakse ümberarvestus toitlustustasus alates teisest puudumispäevast.

TOITLUSTAMINE

Lapsi toitlustatakse 3 korda päevas

Menüü on koostatud arvestades tervisliku toitumise põhimõtteid

Teavitage õpetajat, kui lapsel on mõne toidu või toiduaine vastu allergiline

Jälgige nädala menüüd teadete tahvlil

Teadke, et last ei sunnita vägisi sööma, kuid kodus ärge söötke last, vaid õpetage teda iseseisvalt sööma, vajadusel abistage. Laps peab lasteaias iseseisvalt sööma.

Ärge andke lapsele lasteaeda kaasa maiustusi, toitu, eriti nätsu!

HAIGUSED

Tooge lasteaeda ainult terve laps. Ka köha ja nohu on haigused, mis kanduvad lapselt lapsele ja vajavad ravi.

Haige lapse koht on kodu. Palaviku ja halva enesetundega (ka nohu ja köhaga) laps ei jaksa lasteaias olla, samuti on oht nakatada teisi lapsi.

Lapse haigestumisest teavitage kohe õpetajat.

Ilmsete haigustunnustega last lasteaeda vastu ei võeta (KÖHA, NOHU, PALAVIK, LÖÖVE)

Ravige laps täieliku tervenemiseni-nii hoiate oma last ja väldite teiste laste haigestumist

Peale nakkushaigust tooge arstitõend.

Kui laps haigestub lasteaias, võtame Teiega kohe ühendust lapse kojuviimiseks vajadusel teatatakse arstile ning laps saadetakse koju / vajadusel raviasutusse.

Ärge pange lapsele kaasa ravimeid. Rühma õpetajal on keelatud vastu võtta lapsele lasteaias vanema poolt kaasaantud ravimeid, ega luba neid ka lapsel võtta. Kui lapsel on vaja võtta päeva jooksul ravimeid, siis on vajalik tuua raviarsti ettekirjutused.

Kui Teie laps vajab mingis osas erihoolt, siis teavitage sellest õpetajat (näit. epilepsia, astma, tundlikud kõrvad, higistab palju, allergia jne)

Enne esmast lasteaeda tulekut teeb lapsevanem perearsti juures korda lapse meditsiinilise kaardi, informeerib juhatajat lapse saabumisest lasteaeda, tutvub õpetajatega ning annab informatsiooni lapse tervisest ja harjumustest

Kõik lasteaias olevad lapsed osalevad õuetegevustes. Tuppa last jätta ei ole võimalik, kuna õuesoleku ajal teostatakse rühma koristus ja tuulutamine.

Kui laps on haigestunud nakkushaigusesse, teavitage sellest kindlasti ka lasteaeda. Nakkushaigust põdenud laps tuleb lasteaeda tagasi ainult arstitõendiga.

Palaviku või kõhulahtisusega kojusaadetud last järgmisel päeval lasteaeda vastu ei võeta

RIIETUS

Lapse voodiriideid vahetatakse üks kord 10 päeva jooksul, käterätikuid üks kord nädalas.

Ei ole halba ilma, on halb või ilmastikule mittevastav riietus või jalanõud. Pange lapsele selga mugavad ilmastikule vastavad riided ning jalga sobivad jalanõud

Kontrollige, et lapse riided oleksid puhtad ja terved, tõmblukud korras ja nööbid ees

Parim riie õues mängimiseks on see, mille määrdumise korral ei tule probleeme.

Laps vajab iga ilmaga peakatet.

Talvel käivad õues 2-3 a. lapsed kuni -10C, aiarühma lapsed kuni -18 C

Pange lapsele kappi kilekotiga tagavarariided (püksid,sokid, kindad, õueriided jne ) Lastele, kellel võib esineda voodimärgamist, lisaks vahetuspseule panna ka pampers.

Markeerige nimega lapse riided ja jalanõud

Laps vajab ka kammi ja taskurätikut(soovitavalt paberist)

Õpetage taskurätiku kasutamist, riiete kuivama panemist, riietumise õiget järjekorda jne

Ergutage last ka kodus iseseisvalt riietuma, abistage vaid vajadusel.

Toas on vajalikud kergesti jalga tõmmatavad vahetusjalanõud. Soovitavad on pealt krõpsudega jalanõud, mille jalga paneku ja jalast äravõtmisega võiks laps ise hakkama saada. VAHETUSJALATSID EI TOHI OLLA MUSTA KUMMITALLAGA, mis jätab põrandale triipe.

Lasteaeda ootame pestud, kammitud, puhaste riiete ja küünealustega lapsi.

MÄNGUASJAD

Rühma võib kaasa tuua isiklikke mänguasju ainult REEDETI, arvestades sellega, et lasteaiaõpetaja ei vastuta nende kadumise või katkimineku eest.

Oma mänguasja kaasavõtmisel kehtib põhimõte, et “ma ei ole kade ja luban ka teistel oma mänguasjaga mängida”.

Mänguasi ei tohi olla liiga väike (pannakse suhu jne.) ega väga hinnaline. Lubatud ei ole relvad ja heli tegevad mänguasjad.

Jalgrattaga lasteaeda tulles peab olema lapsel kiiver peas.

SÜNNIPÄEVAD

Laste sünnipäevi tähistatakse ühislauluga ning sünnipäevakaarti valmistamisega õpetaja poolt

Soovi korral võib sünnipäevalaps kostitada kõiki kaaslasi maiustustega (kommid, küpsised või puuviljad). Lasteaeda tordi toomine on keelatud.

KOOSTÖÖ

Lasteaed on koduse kasvatuse toetaja ja edasiarendaja. Nii meil, pedagoogidel, kui ka Teil, lapsevanematel on ühine eesmärk – arendada ja kasvatada iga last vastavalt tema individuaalsetele võimetele. See annab paremaid tulemusi ainult koostöös.

Hea koostöö lastevanemate ja õpetajate vahel on aluseks laste kohanemisele ning turvatunde tagamisele lasteaias. See omakorda soodustab lapse arengut.

Õppige tundma lasteaia reegleid ja kodukorda.

Lasteaias toimuvatest sündmustest ja aktuaalsetest probleemidest teatame Teile stendi kaudu.

Võtke aktiivselt osa vanematele korraldatavatest üritustest.

Ärge kartke pöörduda lasteaia õpetajate, juhtkonna või rühmast valitud hoolekogu esindaja poole abi ja nõu saamiseks. Kui Te pole millegagi rahul, öelge seda avameelselt.

Tundke siirast huvi lapse tegemiste vastu lasteaias. Kiitke ja tunnustage teda! Tunnustage ka õpetajat tema töö eest! Võtke omaks positiivne suhtumine lasteaeda

TEADKE, ET ….

Lasteaias on lapse põhitegevuseks mäng

Õppimine toimub mängu kaudu

Lasteaiast saab laps hea kooliks ettevalmistuse

Suveperioodil on lasteaed suletud (6 nädalat), sellest teavitame lapsevanemaid juba varakult (märtsikuus)

Lapsevanemal on õigus olla valitud hoolekogusse, osaleda hoolekogu kaudu või lasteaiaõpetajatega koostöös LASTE ARENGUKS VAJALIKE TINGIMUSTE LOOMISEL

Lasteaial on õigus nõuda vanematelt kodukorra ja päevakava järgimist:
* tuua laps lasteaeda hiljemalt kell 8.30, TERVE JA PUHTANA

Lapsevanemal on õigus tuua last teatud päevadel nädalas ja viia koju peale lõunasööki.

Lasteaial on õigus nõuda lapsevanemalt päevakava ja kodukorra täitmist

Kodukorra aluseks on:

Pirje Usin

2007-08-28T21:07:00